CANIAD 


O SEN I 


GLEP A CHELWYDD! 












































Os cydymdyrwch yma'n dirion, 

Hyn yw f'ewyllys lân gyfeillion; 
Adroddaf i chwi ganiad newydd, ; 
I'r rhai sy'n cario Clep a.Chelwydd, 
Nid oes lle dan haul y nefoedd, 

Nad oes rhai diles trwy'r ardaloedd ; 
Yn mhob man o'r môr i'r mynydd 


Maent yn cario Clep a Chelwydd, 


Os gwella ffarmwr niewn 'cym'dopaeth) 
Wrth fod'n ofalus am fywioliaeth, 
Bydd rhai â'u gwenwyn mawr ar gynydd” 


Arno.yn cario Clepa Celwydd. 

Os dyn tylawd a ddygwydd wella, 
Dywedant ei fod e'n lladrata, 

Na ddaeth i fyny trwy onestrwydd, 
Fel hyn hwy geulant arno gelwydd. 


Os gwelir Butcher, Crydd, nen Sadler, 
Yn gwella'u byd, fe glywir cleber, 

Eu bod mewn dyled trwy'r holl wledydd, 
Hwy luniant arnynt Glep a Chelwydd. 


Ac nid oes undyn fel Marsiandwr, 
Cwrier, Siopwr, na Thafarnwr, 
Nad oes i'w gweled rai dig'wilydd 


' Yn llunio arnynt Glep a Chelwydd. 


Maent fel bustl chwerwaf, coeliwch, 
Lle byddo goreu gyfeillach ; 
Cym'dogion ânt yn mhenau'u gilydd, 
Am fod rhai'n cario Clep a Chelwydd. 


Ar bob croesffyrdd lle bo rhai'n pasio, 
Ceir gwel'd gwatworwyr yn cyd-daro, 
I 'sbio ar hwn, a'r llall, a'r trydydd, 
Er mwyn dyfeisio Clep a Chelwydd. 


Ewch, a de'wch syfylaf galloch, 

Fe fydd rhwng dynion son amdanoch, 
Gan rai sydd yn ymboeni beunydd 
Dyfeisio a chanlyn Clep a Chelwydd. 


Nid oes undyn o Victoria 

I lawr i'r beger, mi debyga, 

Rhai mwyaf parchus yn ein gwledydd, 
Heb gael eu rhan o Glep a Chelwydd. 


Cai gwraig Wil Morgan o'r 'Tŷ-pella, 


Bob parch gan Meistres Jones, Cae Adda, 

Nes daeth rhyw sgowliaid cas dig wilydd 
I gario rbyngddynt Glep a Chelwydd. 


Ca'dd llawer Steward gŵr boneddig, 
Fu'n byw'n wych odiaeth a pharchedig, 
Ei droi o'i le i dlodi a gw'radwydd, 

O achos coelio Clep a Chelwydd. 


Ca'dd llawer Ffarmwr ei ddistrywio, 

Sef colli ei ffarm, a gwerthu ei eiddo, 
A'i deulu i'r Work-house, oll o herwydd 
l'w feistr tir ef goelio celwydd. 


A chwithau ie'engctid teg eich gruddiau, 
Mae genyf odiaeth o sylwadau, 

Ni chewch gyd-rodio a charu eich gilydd, 
Heb eich rhoi dan Glep a Chelwydd. 


Os ewch i'r eglwys neu i'r cyrddau, 
Bydd rhyw rai'n sylwi ar ddydd Suliau, 
Ar eich gwisgiad benbwygilydd, 

Er mwyn cael cario Clep a Chelwydd. 


Os gwelir mab mewn ffair neu farchnad, 
Mewn rhyw gyrau'n tretio ei gariad, 

Ni chant gyd-rodio heb gael gw'radwydd 
Gan rai sy'n caru Clep a Chelwydd. 


Lle byddo dau ar bwynt priodi, 
Bydd pawb yn styrio llunio "stori, 
Rhwng hon a hon, a'r llall, a'r drydydd, 
Y bydd dyfeisio, cowlio celwydd. 


Ant at y ferch â newydd llidiog, 

Fod gan ei chariad dair yn feichiog ; 
A'i waith yw twyllo merched beunydd, 
A hyny i gyd yn Glep a Chelwydd. 

_ Bydd rhai'n deongli gwâg freuddwydion, 
A dywedyd ffortune merched ffolion ; 

Âr ol pob ffair 'ceir llawer newydd 

Gan rai sy'n cario Clep a Clielwydd. 






Ar ol pob ffair lle bydd cyflogi, 

Bydd mynych styrio, llunio 'stori ; 

Ac ar bob gwas a morwyn newydd, 
Hwy luniant galed Glep a Chelwydd. 






Bydd rhaï o hyd ym cerdded teiau 
I wrando chwedlau, sbïo gwallau, 
Mewn tref a gwlad o gwr bwygilydd, 
Fel gallant gael Fy a a Chelwydd!” 






Wrth derfynu, mi gynirhorai 

Bawb o deulu ewiwlon Gwalia, 

I fyw'n gytun, a charu eich gilydd, 
A pheidio. HY Clep a FWY 


| YWAIN. Mainion, 

